CELEX: 62009CJ0154
Language: da
Date: 2010-10-07
Title: Domstolens Dom (Tredje Afdeling) af 7. oktober 2010.#Europa-Kommissionen mod Den Portugisiske Republik.#Traktatbrud - direktiv 2002/22/EF - elektronisk kommunikation - net og tjenester - artikel 3, stk. 2, og artikel 8, stk. 2 - udpegning af virksomheder, der varetager forsyningspligttjenester - ukorrekt gennemførelse.#Sag C-154/09.

Domstolens dom (Tredje Afdeling) af 7. oktober 2010 – Kommissionen mod Portugal
      (Sag C-154/09)
      »Traktatbrud – direktiv 2002/22/EF – elektronisk kommunikation – net og tjenester – artikel 3, stk. 2, og artikel 8, stk. 2 – udpegning af virksomheder, der varetager forsyningspligttjenester – ukorrekt gennemførelse«
      1.                     Tilnærmelse af lovgivningerne – telekommunikation – forsyningspligt og brugernes rettigheder – direktiv 2002/22 – udpegning
            af virksomheder til at udføre forsyningspligttjenester – forpligtelse til at anvende en effektiv, objektiv, transparent og
            ikke-diskriminerende udpegningsmetode (Europa-Parlamentets og Rådets direktiv 2002/22, art. 3, stk. 2, og art. 8, stk. 2)
            (jf. præmis 34-39 og 42-49)
      2.                     Medlemsstater – forpligtelser – gennemførelse af direktiver – undladelse – begrundelse – ikke tilladt (art. 226 EF) (jf. præmis
            37 og 38)
      3.                     Traktatbrudssøgsmål – Kommissionens søgsmålsret – skønsudøvelse (art. 226 EF) (jf. præmis 51)
      Angående
      
         
               Traktatbrud – tilsidesættelse af artikel 3, stk. 2, og artikel 8, stk. 2, i Europa-Parlamentets og Rådets direktiv 2002/22/EF
                  af 7. marts 2002 om forsyningspligt og brugerrettigheder i forbindelse med elektroniske kommunikationsnet og ‑tjenester (forsyningspligtdirektivet)
                  (EFT L 108, s. 51) – udpegning af virksomheder, der varetager forsyningspligttjenester.
               
            Konklusion
      
         
                  1)
               
               
                  
               
               
                  	Den Portugisiske Republik har tilsidesat sine forpligtelser i henhold til artikel 3, stk. 2, og artikel 8, stk. 2, i Europa-Parlamentets
                     og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet
                     og ‑tjenester (forsyningspligtdirektivet), idet den ikke i national ret har gennemført de EU-retlige bestemmelser, der regulerer
                     udpegningen af en eller flere virksomheder til at udføre forsyningspligttjenester, og under alle omstændigheder har undladt
                     at sikre anvendelsen af disse normer i praksis.
                  
               
            
         
                  2)
               
               
                  
               
               
                  	Den Portugisiske Republik betaler sagens omkostninger.